Dekanát Evanjelickej bohosloveckej fakulty Univerzity Komenského v Bratislave oznamuje, že pre akademický rok 2011/12 sa prijímacie konanie uskutoční do týchto nižšie uvedených  programov. 

evanjelická teológia  -  (päťročné denné magisterské štúdium):
	- s možnosťou prípravy na kňazskú ordináciu v ECAV alebo
- s možnosťou všeobecného štúdia evanjelickej teológie

učiteľstvo predmetu náboženská výchova v kombinácii 
(trojročné denné bakalárske štúdium a nadväzujúce dvojročné magisterské štúdium)
v akademickom roku 2011/12  otvára fakulta v spolupráci s Pedagogickou fakultou UK nasledovné možnosti kombinácií:
-	s učiteľstvom predmetu anglický jazyk a literatúra alebo
-	s učiteľstvom predmetu francúzsky jazyk a literatúra alebo
-	s učiteľstvom predmetu nemecký jazyk a literatúra alebo
-	s učiteľstvom predmetu slovenský jazyk a literatúra

(Absolventi bakalárskeho stupňa na iných vysokých školách v študijnom odbore 1.1.3. v kombinácii so študijným odborom 1.1.1. (v horeuvedených kombináciách predmetov) sa môžu prihlásiť na magisterské denné štúdium na EBF UK. V prípade, že ich vážený študijný priemer nie je horší ako 2,2, budú prijatí bez prijímacích skúšok.)

evanjelická teológia so zameraním na sociálnu pomoc -  (trojročné denné alebo externé  bakalárske štúdium)
evanjelická teológia so zameraním na riadenie sociálnej pomoci -  (dvojročné denné alebo externé magisterské štúdium)

Programy v oblasti sociálnej pomoci organizujeme s využitím odborníkov z Pedagogickej fakulty a Fakulty manažmentu UK. Ponúkajú odborné teologické, pedagogické, sociálne a organizačno-právne  vedomosti pre sociálnu službu. Absolventi sú pripravovaní tak, aby sa mohli zamestnať v oblasti sociálnej pomoci, ktorú organizujú cirkvi, štát, samosprávy  alebo súkromní zriaďovatelia, občianske združenia a neziskové organizácie. 

Podrobné informácie o jednotlivých programoch a podmienkach prijatia sú na www.fevth.uniba.sk v časti „info o možnostiach štúdia“. 
Prijímacie skúšky budú 8. júna 2011. 

UPOZORNENIE!
Prihlášky na štúdium v ktoromkoľvek z uvedených programov je nutné podať elektronickou formou cez www.fevth.uniba.sk , vytlačiť podpísať a s požadovanými potvrdeniami doručiť do 31. marca 2011 na adresu:
Evanjelická bohoslovecká fakulta UK
Bartókova 8
811 02 Bratislava

Uchádzači o štúdium v programe Evanjelická teológia so zameraním na kňazskú službu k prihláške pripoja stanovisko cirkevného zboru, ktorého sú členmi. 
Prijatým uchádzačom ponúkame možnosť ubytovania v Teologickom domove ECAV.